Tekoäly kiinnostaa: 10 000 ilmoittautunut Helsingin yliopiston ja Reaktorin kurssille – "Suurimmalle osalle käsite on hähmäinen" - T&T
3.5. klo 12:39
"Suomessa on pieni ryhmä ihmisiä, jotka ymmärtävät syvällisemmin tekoälyä ja jotka voivat rakentaa sen avulla liiketoimintaratkaisuja. Suurimmalle osalle käsite on kuitenkin hähmäinen", sanoo Reaktorin tekoälyliiketoiminnasta vastaava johtaja Hanna Hagström.
Elements of AI -kurssin tarkoitus ei ole tuottaa liiketoimintaosaajia vaan antaa kenelle tahansa asiasta kiinnostuneelle perustiedot siitä, mistä tekoälyssä on kysymys ja missä sitä voi hyödyntää.
"Tekoäly on nyt samassa vaiheessa kuin sähkö 1800-luvun lopussa. Siitä tulee asia, joka muuttaa suuresti maailmaa."
Tekoäly on nyt kova sana ympäri maailmaa. Tämä näkyy Helsingin yliopistossakin. "Tekoälykursseilla luentosalit ovat täynnä", sanoo pitkään tekoäly- ja koneoppimiskursseja vetänyt apulaisprofessori Teemu Roos Helsingin yliopistosta.
Kurssissa on kuusi osaa, joista kunkin suorittamiseen arvioidaan kuluvan viitisen tuntia. Suorittamisesta saa kaksi opintopistettä.
Kurssin toivotaan tavoittavan suomalaisia laidasta laitaan. Jonkin verran osallistujia rajannee se, että aluksi se on englanninkielinen. Suomenkielinen versio on luvassa syksyllä.
EU-komissio haluaa vauhdittaa tekoälyn kehittämistä julkisin ja yritysten varoin. Komissio suuntaa omasta tutkimusbudjetistaan tekoälykehitykseen 1,5 miljardia euroa.
Yhdysvaltojen elintarvike- ja lääkevirasto FDA on hyväksynyt silmänpohjasta otettujen kuvien analysoinnin tekoälyohjelmistolla.